EkBass/fiwiki-20250220-pages-articles huggingface dataset:
Cole Jarrett

Cole Jarrett (s. 4. tammikuuta 1983 Sault Ste. Marie, Ontario, Kanada) on kanadalainen jääkiekkoilija. Jarrett pelasi junioriaikoina neljä kautta (1999–2003) OHL-liigan Plymouth Whalersissa. Columbus Blue Jackets varasi Jarrettin NHL:n varaustilaisuudessa 2001 viidennellä kierroksella. Hän ei tehnyt kuitenkaan missään vaiheessa sopimusta Columbuksen kanssa, mutta teki sopimuksen NHL-seura New York Islandersin kanssa syyskuussa 2003. Jarrett pelasi kolmen kauden ajan Islandersin organisaatiossa. Hän pelasi kuitenkin pääasiassa farmiseurassa Bridgeport Sound Tigersissa, mutta pääsi pelaamaan yhdessä NHL-ottelussa kaudella 2005–2006. Kauden 2006–2007 Jarrett pelasi DEL- liigassa Eisbären Berlinissä. Hän teki SM-liigaseura HPK:n kanssa vuoden sopimuksen kesällä 2007. Jarrett ei onnistunut HPK:ssa ja hänen sopimuksensa purettiin, kun Tyler Hirsch liittyi joukkueeseen ja Jarrett jäi ulkomaalaiskiintiön ulkopuolelle. Helsingin Jokerit hankkikin hänet puolustajapulassaan koeajalle marraskuun lopulla. Jarrett ei jatkanut Jokereissa tammikuussa 2008 loppuneen koeajan jälkeen, vaan siirtyi Allsvenskanin Malmöhön. Jarrett siirtyi kaudeksi 2008–2009 DEL-liigan Sinupret Ice Tigersiin ja seuraavaksi kaudeksi Itävallan pääsarjan EC Graz 99ersiin. Kaudella 2010–2011 hän pelasi ALIH:n Tōhoku Free Bladesissa, kunnes palasi jälleen seuraavaksi kaudeksi EC Graz 99ersiin. == Tilastot == 1999–00 Plymouth Whalers OHL 57 3 7 10 47 22 3 7 10 19 2000–01 Plymouth Whalers OHL 60 12 36 48 98 19 6 12 18 29 2001–02 Plymouth Whalers OHL 51 14 24 38 92 6 1 1 2 18 2002–03 Plymouth Whalers OHL 58 14 41 55 138 14 5 6 11 29 2003–04 Bridgeport Sound Tigers AHL 59 2 14 16 38 - - - - - 2004–05 Bridgeport Sound Tigers AHL 61 7 13 20 65 - - - - - 2005–06 Bridgeport Sound Tigers AHL 78 3 20 23 88 7 0 0 0 13 New York Islanders NHL 1 0 0 0 0 - - - - - 2006–07 Eisbären Berlin DEL 50 7 17 24 99 3 1 0 1 8 2007–08 Hämeenlinnan Pallokerho SM-liiga 18 1 0 1 53 - - - - - Helsingin Jokerit SM-liiga 15 1 4 5 45 - - - - - Malmö Redhawks Allsvenskan 9 3 3 6 36 - - - - - 2008–09 Sinupret Ice Tigers DEL 47 1 9 10 76 5 0 0 0 4 2009–10 EC Graz 99ers EBEL 37 7 17 24 71 6 0 2 2 12 2010–11 Tōhoku Free Blades ALIH 34 18 33 51 89 4 0 4 4 20 == Lähteet == * Luokka:Kanadalaiset jääkiekkoilijat Luokka:Columbus Blue Jacketsin varaamat pelaajat Luokka:Vuonna 1983 syntyneet Luokka:Elävät henkilöt
Matti Seistola

Matti Seistola (s. 4. maaliskuuta 1983 Järvenpää) on suomalainen motocross- ja endurokuljettaja. Motocrossin MM-sarjassa Seistola ajoi MX2-luokassa SRS- Honda-tiimissä. Seistolan motocross-uran huippuhetket ovat Euroopan mestaruus ja SRS-tiimin sopimus. Vuonna 2009 Seistola siirtyi endurokuljettajaksi ajaen enduron MM-sarjassa == Parhaimmat saavutukset == * 1998: C/A 80 Suomen Cup mestari. * 1999: B-125 SM 2. * 2000: SM 125 15. SM-avoin 15. * 2001: Alle 18v Suomenmestari, SM 125 4. SM-avoin 8. * 2002: SM 125 2. SM-avoin 5. EM 125 30. * 2003: SM 125 3. SM-avoin 5. * 2004: SM 125 2. SM-avoin 4. EM 125 1. MM, MX2 37. * 2005: SM 125 14.(ajettu 1 kisa), MM MX2 24. MM joukkue 11. ==Lähteet== == Aiheesta muualla == *Matti Seistolan Profiili *Kuvia Matti Seistolasta Luokka:Suomalaiset motocrosskuljettajat Luokka:Suomalaiset endurokuljettajat Luokka:Vuonna 1983 syntyneet Luokka:Elävät henkilöt
István Kozma

István Kozma (27. marraskuuta 1939 – 9. huhtikuuta 1970) oli unkarilainen kreikkalais-roomalaisen tyylin painija ja kaksinkertainen olympiavoittaja. Kozma osallistui kreikkalais-roomalaisen painin raskaaseen sarjaan Rooman olympiakisoissa 1960 ja sijoittui neljänneksi. Ensimmäisen maailmanmestaruutensa hän voitti Toledossa 1962. Tokion kisoissa 1964 hänestä tuli olympiavoittaja. Neuvostoliiton Anatoli Roštšin paini Kozman kanssa ratkaisemattoman, mutta Kozman vähemmät miinuspisteet aiemmista otteluista ratkaisivat hänelle voiton. Kozma voitti maailmanmestaruuden jälleen Toledossa 1966 ja Bukarestissa 1967, ja Mexico Cityn kisoissa 1968 hän sai toisen olympiavoittonsa. Hän selätti neljä ensimmäistä vastustajaansa, joista kaksi ensimmäisellä minuutilla, ja vain Anatoli Roštšin jaksoi taistella täyden ajan. Pronssimitalisti, Tšekkoslovakian Petr Kment joutui luovuttamaan mitaliottelut loukkaantumisen vuoksi. István Kozma kuoli auto-onnettomuuden seurauksena 9. huhtikuuta 1970. ==Saavutuksia== * Olympiakultaa Tokiossa 1964 ja Mexico Cityssä 1968 (sarja yli 97 kg) * Olympiakisoissa neljäs Roomassa 1960 (sarja yli 87 kg) * MM-kultaa Toledossa 1962 ja 1966 sekä Bukarestissa 1967 (sarja yli 97 kg) * MM-hopeaa Tampereella 1965 (sarja yli 97 kg) * MM- pronssia Jokohamassa 1961 (sarja yli 87 kg) * EM-kultaa 1967 (sarja yli 97 kg) * EM-hopeaa 1966 ja 1968 (sarja yli 97 kg) ==Lähteet== * * Luokka:Unkarilaiset olympiavoittajat Luokka:Unkarilaiset kreikkalais-roomalaisen tyylin painijat Luokka:Liikenneonnettomuudessa kuolleet Luokka:Vuonna 1939 syntyneet Luokka:Vuonna 1970 kuolleet
Bojnice

Bojnice (, ) on kaupunki Slovakiassa. Kaupungissa oli 4983 asukasta vuoden 2005 lopussa. Vuoden 2001 väestönlaskennan mukaan asukkaista 97,0 % oli slovakkeja ja 0,7 % tšekkejä. Sekä saksalaisten että unkarilaisten osuus oli 0,2 %. Uskonnoltaan 74,6 % ilmoitti olevansa roomalaiskatolisia ja 2,0 % protestantteja, mutta 19,0 % ei ilmoittanut mitään uskontoa.Slovakian tilastokeskus. Luettu 2.11.2007. Bojnice sai kaupunkioikeudet vuonna 1966. Bojnicessa sijaitsee Slovakian vanhin eläintarha (Bojnicen kansallinen eläintarha, vuodelta 1955) sekä keskiaikainen Bojnicen linna, jonka läheisyyteen kaupunki on rakentunut. Kaupunki on tunnettu myös kylpylästään. Bojnice sijaitsee Nitra-joen yläjuoksulla, missä maasto on vuoristoista. == Ystävyyskaupungit == * Jeseník, Tšekki * Bad Krozingen, Saksa * Rosta, Italia == Lähteet == Luokka:Slovakian kaupungit Luokka:Trenčínin alue
Anatoli Roštšin

Anatoli Aleksandrovitš Roštšin (, 10. maaliskuuta 1932 Gaverdovo, Venäjän SFNT – 5. tammikuuta 2016 Pietari) oli Neuvostoliittoa edustanut kreikkalais- roomalaisen tyylin painija ja olympiavoittaja. Roštšin voitti ensimmäisen Neuvostoliiton mestaruutensa kreikkalais-roomalaisen painin raskaassa sarjassa 1962 ja sai samana vuonna MM-hopeaa Toledon kisoissa. Helsingborgin MM- kisoissa 1963 hän voitti jo mestaruuden. Olympiakisoissa hän joutui kahdesti tyytymään hopeamitaliin, kun Unkarin István Kozma oli häntä parempi lopputuloksissa niin Tokiossa 1964 kuin Méxicossa 1968, vaikka Tokiossa Kozman ja Roštšinin keskinäinen ottelu päättyi ratkaisemattomaan. Méxicossa Roštšin selätti kolme vastustajaansa ja otti yhdestä pistevoiton ennen Kozman kohtaamista, joka päättyi neuvostoliittolaisen niukkaan tappioon. Vuosina 1969 ja 1970 Roštšin voitti jälleen maailmanmestaruuden, ja vihdoin 40-vuotiaana hänestä tuli olympiavoittaja Münchenin kisoissa 1972. Hän on Adolf Lindforsin jälkeen vanhin painin olympiavoittaja. ==Saavutuksia== * Olympiakultaa Münchenissä 1972 (sarja yli 100 kg) * Olympiahopeaa Tokiossa 1964 ja Mexico Cityssä 1968 (sarja yli 97 kg) * MM-kultaa Helsingborgissa 1963 (sarja yli 97 kg) sekä Mar del Platassa 1969 ja Edmontonissa 1970 (sarja yli 100 kg) * MM- hopeaa Toledossa 1962 ja Bukarestissa 1967 (sarja yli 97 kg) * EM-kultaa 1966 (sarja yli 97 kg) * Spartakiadeissa voitto 1963, 1967 ja 1971 ==Lähteet== * * * Roschtschin, Anatoli (URS) iat.uni-leipzig.de * Anatoly Roshchin Bio, Stats and Results Olympics at Sports-Reference.com ===Viitteet=== Luokka:Neuvostoliittolaiset olympiavoittajat Luokka:Neuvostoliittolaiset kreikkalais-roomalaisen tyylin painijat Luokka:Vuonna 1932 syntyneet Luokka:Vuonna 2016 kuolleet
Merope (mytologia)

Merope () viittaa kreikkalaisessa mytologiassa useaan eri hahmoon. == Helioksen tytär == Merope oli Helioksen tytär, yksi heliadeistaHyginus, Fabulae cliv (engl. käännös). == Polyboksen puoliso == Merope oli Oidipuksen sijaisäiti, Polyboksen puoliso. == Okeanidi == Merope oli yksi okeanideista, Okeanoksen ja Tethyksen tytär. Hän sai Helioksen kanssa pojan, Faethonin. Merope tunnettiin tässä yhteydessä myös Klymenenä. == Plejadi == Merope oli yksi seitsemästä plejadista, Atlaksen ja Pleionen tytär. Hän oli ainoa, joka meni naimisiin Sisyfoksen, kuolevaisen, kanssa, ja siksi Merope on himmein tähti heidän nimeään kantavassa tähtikuviossa. Hänellä oli Sisyfoksen kanssa poika, Glaukos.Hyginus, Astronomica ii.21 (engl. käännös). == Khioksen Merope == Khioksen Merope oli Oinopionin puoliso tai tytär, johon Orion rakastui. Merope ei kuitenkaan halunnut tämän kanssa naimisiin, jolloin Orion makasi hänet väkisin. Kostoksi Oinopion juotti Orionin humalaan, puhkaisi tämän silmät ja heitti merelle ajelehtimaan.Hyginus, Astronomica ii.34 (engl. käännös). == Messenian kuningatar == Merope oli Messenian kuningatar, jonka miehen Kresfonteen Polyfontes murhasi. Merope kätki kuitenkin murhaajalta kolmannen pienokaisensa, jonka Hyginus kertoo olleen TelefonHyginus, Fabulae cxxxvii (engl. käännös). ja Apollodoros Aipytos.Apollodoros, Kirjasto 2.8.5 (engl. käännös). Kasvettuaan aikuiseksi Meropen poika palasi takaisin ja tappoi Polyfonteen kesken tämän uhritoimituksen. == Lähteet == Luokka:Kreikkalaisen mytologian hahmot Luokka:Okeanidit Luokka:Plejadit
Profile Vehicles

Profile Vehicles on Iisalmessa sijaitseva erikoisajoneuvoja valmistava yritys. Profile Vehicles Oy valmistaa ambulansseja, johtoautoja sekä luotisuojattuja, arvokuljetus- ja viranomaisten ajoneuvoja. Profile Vehicles Oy on suomalainen konserni, jonka toimialana on moottoriajoneuvojen korien valmistus. Suurin yksittäinen osa on ambulanssien valmistus, jossa konserni on markkinajohtaja pohjoismaissa. Yritys on toimittanut yksityisambulansseja useiden valtioiden päämiehille mm. Thaimaan kuninkaalle ja Saudi-Arabian kuninkaalle. Yrityksen arvot ovat yhteistyö, sitoutuminen, laatu ja jatkuva parantaminen. ==Historia== Yritys perustettiin vuonna 1982 Iikorin nimellä. Iikori Ky erikoistui nopeasti ambulanssien valmistamiseen ja jo saman vuosikymmenen aikana kehittyi Suomen suurimmaksi ambulanssivalmistajaksi. Vuonna 1990 yritys alkoi käyttää valmistamisessaan innovatiivisia moduuleita, joista kuuluisin oli ambulanssin originaali kattokorotus. Asiakkaiden mukaan se loi ambulanssien ulkonäköön uuden profiilin, siten Profile sai nimensä. Yhtiömuoto muuttui 1990-luvun alussa konserniksi ja myöhemmin alkoi myös vientitoiminta. Sittemmin konserni on perustanut tytäryhtiöt Ruotsiin, Viroon ja Unkariin. ==Profilen tuotteet== * 2022 Savior-ambulanssi * 2022 eAdvanz-sähköambulanssi * 2022 G-MB maastoambulanssi * 2018 Progrez-ambulanssi * 2018 Leonardo- ambulanssi * 2017 Optimus-ambulanssi * 2015 Advanz-ambulanssi * 2007 Neo- ambulanssi * 2006 Genios-ambulanssi * 2004 Volkswagen Transporter T5 Profile -ambulanssi * 2004 Volkswagen Transporter Profile -poliisiauto * 2002 Profile- moduuliambulanssi * 2002 Profile-koulubussi * 2001 Ford Transit Profile -ambulanssi * 1999 Mercedes-Benz 100 & 140 Profile -ambulanssi * 1997 Profile- luksusbussi * 1996 Mercedes-Benz Vito Profile -ambulanssi (Valmistus lopetettu) * 1996 Chevy Van Profile -ambulanssi * 1996 GAZ Profile- moduuliambulanssi (Valmistus lopetettu) * 1995 Mercedes-Benz Sprinter Profile -ambulanssi * 1993 Mercedes-Benz 210 & 310 ambulanssi (Valmistus lopetettu) * 1992 Volkswagen Transporter T4 Profile -ambulanssi (Valmistus lopetettu) * 1990 Kehitettiin ensimmäinen ambulanssin modulaarinen osa, jota alettiin kutsua Profile-komponentiksi. * 1982–1989 Yrityksen aloittaessa toiminnan 1982 tuotanto koostui monenlaisista pienen kokoluokan erikoisajoneuvoista. ==Aiheesta muualla== * Profile Vehicles Luokka:Autonvalmistajat
Isoisää etsimässä

Isoisää etsimässä on Arto Paasilinnan kirjoittama kirja, jonka WSOY julkaisi vuonna 1977. Yle julkaisi vuonna 1978 teoksesta kuunnelmasarjan. Kirja kertoo August Väisänen -nimisestä miehestä, jonka isoäiti Letitia Väisänen lähettää etsimään isoisäänsä, nahkatehtailija Verneri Väisästä. Isoisä on karannut kotoa saadakseen seikkailla maailmassa, koska ei jaksa hirveää vaimoaan. Kirjan tapahtumapaikkoina ovat muun muassa Helsinki, Norja ja Ruotsin Lappi. == Aiheesta muualla == * Teos WSOY:n sivustolla (ääni- ja e-kirja) * Isoisää etsimässä -kuunnelmasarja Yle Areenassa Luokka: Vuoden 1977 kirjat LUokka: Arto Paasilinnan teokset
Woimasointu

Woimasointu on vuonna 2001 perustettu espoolainen pienlevy-yhtiö. Aluksi vain vinyyliä julkaisemaan perustettu yhtiö siirtyi melko pian julkaisemaan myös musiikkia CD-formaatissa, mutta on sittemmin luopunut CD-julkaisuista ja keskittyy taas vain vinyyliin. Woimasointu on julkaissut pääasiassa suomalaista punkrokkia, osallistunut valikoituihin kansainvälisiin yhteisjulkaisuihin ja alkuvuosina julkaissut The Ramones -yhtyeen jäsenten soololevyjä, joista jälkimmäisiä vain vinyylillä. Näitä sooloja Woimasointu on julkaissut Dee Dee Ramonelta Born to Lose 7” ja Hop Around LP, joista molemmilla on muualla eli CD:llä julkaisemattomia versioita sekä LP:ltä kokonainen kappale, Marky Ramonelta Speedkings Ride Tonight 7” ja Rawk Over Scandinavia 7” EP sekä CJ Ramonelta Bad Chopper -yhtyeen Real Bad Time 7”. Katalogissa on myös italialaisen Senzabenzan 7”, jonka toinen kappale on Joey Ramonen ja Daniel Reyn äänittämä ja tuottama. Woimasoinnun kataloginumerointi alkaa numerosta WS005, koska WS001, 002, 003 ja 004 on varattu siihen epätodennäköiseen mahdollisuuteen, että Woimasointu julkaisisi The Ramonesin musiikkia. == Yhtyeitä == *69 Eyes *70-luvun vihannekset *Bad Chopper *Bad Machine *The Blitzkrieg Boys *Debbie *Himanes *Häiriköt *Iskuryhmä *James Puhto-Ren *Joey Luumäki & Tappajatomaatit *Kalle G & Rytinäkerjäläiset *Kari Peitsamo *Kimmo Liskomäen Pitkät Kalsarit *Klamydia *Mean Idols *Nullskattesnylterne *Nuoret sankarit (punk-yhtye) *Pojat *Dee Dee Ramone *Marky Ramone & Speedkings *Ratpack *Rickshaw *Rikoslaki *Reaktio (punk-yhtye) *Rehtorit *Rytmirotat *Sanktio *Senzabenza *Suspenders *Taistelukala (punk- yhtye) *The Tarjas *Tommy and the Rockets *Yleislakko *Ypö-Viis == Aiheesta muualla == * Woimasointu -levy-yhtiön sivut Luokka:Suomalaiset rockmusiikin levy-yhtiöt
Michael Vartan

Michael Vartan (s. 27. marraskuuta 1968) on ranskalais-amerikkalainen televisio- ja elokuvanäyttelijä. ==Nuoruus== Vartan syntyi Boulogne- Billancourt'ssa, Hauts-de-Seinen maakunnassa Ranskassa ainoaksi lapseksi. Hänen vanhempansa ovat Eddie (muusikko) ja Doris Vartan (taiteilija). Michaelin isä on bulgarialainen, unkarilaista ja armenialaista syntyperää. Hänen äitinsä on amerikanjuutalainen, puolalaista syntyperää. Michaelin vanhemmat erosivat hänen ollessa 5-vuotias. Vartan muutti tämän jälkeen Yhdysvaltoihin äitinsä kanssa. Mutta hetken asuttuaan Amerikassa Michael muutti takaisin Ranskaan isänsä luokse maaseudulle, ja eli siellä aina 18-vuotiaaksi asti yksinkertaisessa ympäristössä. 18-vuotiaana Michael kertoi haluavansa taiteilijaksi ja muutti Los Angelesiin äitinsä luokse, koska ei halunnut jäädä asepalvelukseen Ranskaan. Michael meni näyttelijäkouluun Los Angelesissa, kuultuaan koe-esiintymistensä jälkeen, että hänellä on potentiaalisia lahjoja näyttelijäksi. Nykyään Michael kokee itsensä amerikkalaiseksi. ==Ura== Monien pienten roolien jälkeen Vartan näytteli elokuvissa kuten Pakko olla in (1998), One Hour Photo (2002) ja Anoppi on pahin (2005). Vartanin kenties tunnetuin rooli on Michael Vaughn yhdysvaltalaisessa televisiosarjassa Alias (2001–2006), jossa hän esiintyy yhteensä 95 jaksossa. Vartan on myös vieraillut muun muassa televisiosarjoissa Frendit ja Ally McBeal. Vartan on saanut yhteensä viisi ehdokkuutta muun muassa Teen Choice Awardeissa ja MTV Movie Awardseissa sarjasta Alias ja elokuvasta Pakko olla in. Draamasarjassa Naistenmiehet Vartan esittää James Walkeria. Vartan torjui roolin kauhuelokuvassa Scream 3 (2000), koska halusi ohjata uraansa eri suuntaan. ==Yksityiselämä== Vartan kihlasi tyttöystävänsä Lauren Skaarin alkuvuodesta 2010.http://www.haat.fi/artikkeli.shtml/1084448?parisuhde-tahtihaat Pari meni naimisiin, mutta erosivat vuonna 2014. Vartan soittaa vapaa-ajallaan kitaraa ja maalaa. == Lähteet == ==Aiheesta muualla== * * Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Maailman paras kylä

Maailman paras kylä on Arto Paasilinnan vuonna 1992 kirjoittama humoristinen kirja, jonka on julkaissut WSOY. Kirja kertoo Eemeli Toropaisesta, jonka isoisä, Asser Toropainen on kuollut ja testamentissaan vaatii Eemeliä rakentamaan kirkon. Tämä siksi, koska Asser on nuoruudessaan polttanut useita kirkkoja ja haluaa näin tehdä eräänlaisen hyvityksen Jumalalle. Eemeli perustaa testamentin mukaisesti kuolinkirkkosäätiön ja alkaa rakentaa kirkkoa. Kuitenkaan kirkon rakentaminen keskelle erämaata ei ole niin yksinkertaista. Lopulta valmiin kirkon ympärille alkaa syntyä kylä, joka ajan myötä kasvaa ja katselee maailman mullistuksia sivusta. ==Juoni== Kirjan alussa "monen kirkon polttaja" Asser Toropainen tekee kuolemaa, ja kutsuu pojanpoikansa, työttömäksi jääneen rakennusmestari Eemeli Toropaisen kuolinvuoteelleen. Asser kertoo Eemelille, että hän haluaa, että hänen nuoruudessaan polttamien kirkkojen tilalle on rakennettava Kainuun, Pohjois-Savon ja Pohjois-Karjalan väliselle erämaalle kirkko. Kirkon rakentamiseen ja hallinnointiin tulee perustaa kuolinkirkkosäätiö, ja Asser tulee haudata kirkon luokse perustettavaan hautausmaahan. Asserin säätiölle testamenttaama omaisuus on merkittävä, useita satoja hehtaareja metsää sekä muuta omaisuutta. ==Vastaanotto== Maailman paras kylä oli myyntimenestys, sitä myytiin ilmestymisvuonnaan 80 000 kappaletta. Myös kriitikot pitivät kirjasta, Antti Majander kirjoitti: Parasta Paasilinnassa on hulluus. Hän kehittelee uskomattomia tilanteita ja luo niihin uskottavuutta.Jouni K. Kemppainen – Onnellinen mies – kirjailija Arto Paasilinnan elämä, Kustannusosakeyhtiö Paasilinna, 2012 s. 191–192 ==Lähteet== Luokka:Vuoden 1992 kirjat Luokka:Arto Paasilinnan teokset
Kariniemi (Lahti)

Kariniemen pientaloalue sijaitsee Lahden keskustan länsipuolella Kartanon kaupunginosassa Lahden kisapuiston välittömässä läheisyydessä. Kariniemen asuinalueen vieressä on myös Pikku-Vesijärven puisto, joka on suosittua retkeily- ja virkistysaluetta. Puiston alueella toimi vuodesta 1958 alkaen kesäteatteri lähes neljäkymmentä vuotta. Teatterin lipunmyyntikoju on sittemmin kunnostettu terassimalliseksi kioskiksi, ja vanha katsomo toimii nykyään puistossa aikaansa viettävien oleskelupaikkana. Pohjoisessa Kariniemi rajautuu Kariniemen mäkeen, jonka päällä sijaitsee Lanu-puisto. Kariniemi on rakennettu 1930- ja 1940-luvulla ja on maakunnallisesti merkittävä rakennettu kaupunkiympäristö. Alueen alkuperäinen rakennuskanta on kokonaisuudessaan säilynyt. == Historia == Kariniemen alue on entistä Fellmanin kartanon pelto- ja laidunmaata. Alueen ensimmäisen asemakaavan laati vuonna 1922 Carolus Lindberg. Kaava ei kuitenkaan toteutunut. Kaavoitustyön aloitti uudelleen 1920-luvun lopussa Otto-Iivari Meurman, ja se vahvistettiin 1934. Katuverkko nimistöineen pohjautui Lindbergin kaavaan, ja alueesta pyrittiin luomaan valoisa, puistomainen ja moderni. Pientaloalue rakentui kokonaisuudessaan 1930-luvun lopussa ja 1940-luvun alussa. Ensimmäinen rakennus alueella on vuonna 1928 rakennettu kaupunginpuutarhurin talo, joka sijaitsee edelleen Kariniemenkadulla. Muita mainitsemisen arvoisia rakennuksia Kariniemen alueella on muun muassa 1953 valmistunut vanhustentalo Johanna-koti, jonka suunnitteli arkkitehti Elsa Arokallio. == Kariniemi-seura == Kariniemessä toimii vuonna 1988 perustettu Kariniemi-seura. Seuran tarkoituksena on pyrkiä vaalimaan Kariniemen ja Vesijärven kulttuuri- ja luontoarvoja. Kariniemi- seuran puheenjohtajana toimii tällä hetkellä Pirjo Varumo. Tunnetuin Kariniemi-seuran järjestämä tapahtuma on vuosittainen Äitienpäiväkonsertti Kariniemen kesäteatterilla. == Lanu-puisto == Kariniemessä sijaitsevalla mäellä ns. Kariniemenpuistossa sijaitsee myös taiteilija Olavi Lanun teoksista koostuva Lanu-puisto. Kariniemen puisto on myös tunnettu luontoarvoistaan, ja rinteessä kasvaa muun muassa suuri sinivuokko-esiintymä. == Lähteet == * * Puutarhat kukoistavat Kariniemessä * Kariniemeen elämysten reitti * Asuinalueet: Kariniemi * Kariniemi 50-luvulla == Aiheesta muualla == Luokka:Kartano (Lahti)
Kilpiäinen

Kilpiäinen on Lahden kaupunginosa. Se sijaitsee Pohjois-Lahdessa lähellä Hollolan rajaa Vesijärven rannalla, Mukkulan naapurissa. Kilpiäisten alue on vanhaa omakotialuetta, Kevätkadun varrella on myös kerros- ja rivitaloja. Kilpiäisissä sijaitsee myös vanhainkoti. Vesijärven ranta-alueilla sijaitsee Kilpiäistenpohjan luonnonsuojelualue ja lähes vesirajassa on lintutorni. Bussiyhteydet: Linjalla 1K pääsee Kilpiäisiin. 1K kulkee Karjusaarenkatua Karjusaareen. Luokka:Lahden kaupunginosat
Aatami ja Eeva (kirja)

Aatami ja Eeva on Arto Paasilinnan kirjoittama humoristinen kirja, jonka on julkaissut WSOY vuonna 1993. Teos on julkaistu myös Kauko Helovirran lukemana äänikirjana. Kirja kertoo pienyrittäjä Aatami Rymättylästä, joka ulosottosyöverissä yrittää keksiä pienempikokoista akkua, joka mullistaisi maailman energiatalouden. Sitten Aatamin halli Helsingin Tattarisuolla palaa, ja hän joutuu putkaan syytettynä veropetoksesta. Aatamia auttamaan saapuu juristi Eeva Kontupohja. Pian Eevan saapumisen jälkeen alkaa tapahtua, ja energiaa säästävä akku keksitään. Aatamista ja Eevasta tulee bisnesmaailman uusia pyörittäjiä. Luokka:Arto Paasilinnan teokset Luokka:Vuoden 1993 kirjat
Liipola

Liipola on Lahden Kerinkallion kaupunginosaan kuuluva noin 4 500 asukkaan osa- alue. Alue ostettiin Lahteen suuntautuneen voimakkaan muuttoliikkeen vuoksi, ja tarkoituksena oli rakentaa 5 000 uutta asuntoa. Liipola sijaitsee alun perin puutarhuri Onni Liipolalta, kuvanveistäjä Yrjö Liipolan veljeltä, 1967 ostetulla alueella. Se on Launeen itäpuolella noin kolmen kilometrin päässä Salpausselän harjulta. Liipolan pohjoispuolella sijaitsee Saksala ja eteläpuolella Renkomäki ja Venetsia. Liipolassa on enimmäkseen omistusasuntoja, mutta myös Lahden Talot Oy ja VVO vuokraa asuntoja paljon alueelta. Vuonna 2008 Liipola valittiin Päijät-Hämeen vuoden kyläksi. Liipolasta on tehty tutkimus Takaisin liipolaan vuonna 2011. Tilastojen mukaan 2000-luvulla Liipolan asema on huonontunut ja asukkaiden usko alueen tulevaisuuteen on heikentynyt. Liipola on jäänyt jälkeen muusta kaupungista koulutuksen, tulojen ja työllisyyden suhteen. Liipolan työttömyysaste oli yli 30 prosenttia vuonna 2010. Alle 35-vuotiaista muuttoa suunnittelevien osuus on jopa kaksinkertaistunut. ==Palvelut Liipolassa== Liipolan peruskoulun ensimmäisten luokkien koulu Liipola-Kaikuharjun koulu sijaitsi sivukirjaston vieressä. Koulurakennus on purettu ja tilalle on rakennettu monitoimitalo. Liipolassa on kolme päiväkotia, joista 106-päivähoitopaikkainen Mustikkamäen päiväkoti sijaitsee Ylä-Liipolassa Pihtikatu 1:ssä,http://www.lahti.fi/www/cms.nsf/pages/B1C93F6B2836802EC2256ECC003F8367 toinen, 108-päivähoitopaikkainen Kallion päiväkoti Ostoskatu 3:ssa lähellä paikallista seurakuntakeskustahttp://www.lahti.fi/www/cms.nsf/pages/B4CC039A7654F6D4C2256EEF003DE2B6 ja kolmas, 60-paikkainen Liipolan päiväkoti Lehtokatu 2:ssa, Ala-Liipolassa, jonne pääsee linja-autovuorolla 1.http://www.lahti.fi/www/cms.nsf/pages/5765325E615D7078C2256EEF003ED5F5 Suurin osa Ostoskatu 3:ssa sijaitsevan Kallion päiväkodin lapsista on tilapäisesti Keijupuistossa Juhonkatu 1:ssä ja Kivikadulla. Kallion päiväkodin kaikki toiminnot palautuvat Liipolaan, kun Liipolan monitoimitalo valmistuu 2015. Ostoskeskuksessa on elintarvikeliike, ravintola, ja muita palveluja. Ylä-Liipolassa on myös elintarvikeliike ja sen vieressä ravintola. Liipolasta on lyhyt matka myöhemmin rakennettuihin Launeen automarketteihin. Lähin posti sijaitsee Saksalassa. Terveyskeskus on Launeella. Apteekit sijaitsee Prisman ja Citymarketin automarkettien rakennuksessa. Liikuntareitit toimivat talvisin hiihtolatuina ja kesäisin lenkkipolkuina. Kuusimetsässä on merkittyjä luontopolkuja ja siellä on myös laavuja, joissa voi muun muassa grillata ja lepäillä. Bussiyhteydet: Linja 1 kiertää Eteläisen ja Pohjoisen Liipolankadun vastapäivään ajaen kauppatorille, josta jatkaa joka toinen vuoro Karjusaareen ja Solttiin. Päätepysäkki sijaitsee Pohjoisen Liipolankadun ja Huippukadun risteyksessä. ==Lähteet== ==Aiheesta muualla== * Suomen Kotiseutuliitto * Lahden kaupunki – Liipola Luokka:Kerinkallio Luokka:Päijät-Hämeen vuoden kylät Luokka:Suomen lähiöt
Non-Hodgkin-lymfooma

Non-Hodgkin-lymfooma on toinen kahdesta lymfooman eli imusolmukesyövän suurimmasta päätyypistä. Se on Suomessa yleisin imukudoksen syöpä. Suomessa todetaan vuosittain hieman alle tuhat non-Hodgkin-lymfoomaa. Sairaus on miehillä hieman tavallisempi kuin naisilla, ja iän myötä sairastumisen riski suurenee. Varmaa syytä sairauden puhkeamiseen ei tiedetä, mutta joitakin altistavia tekijöitä on tullut esiin. Näitä ovat mm. reuma, HI-virus ja jotkin autoimmuunitaudit. Non-Hodgkin-lymfoomien ryhmään kuuluu useita käyttäytymiseltään erilaisia sairauksia, kuten esimerkiksi Burkittin lymfooma ja MALT-lymfooma sekä follikulaarinen ja lymfoblastinen lymfooma, ja tauti voi ilmetä missä tahansa ruumiinosassa. Yleisoireet ovat samoja kuin lymfoomassa yleensä, mutta oireet riippuvat myös sairauden esiintymispaikasta. Jos lääkäri epäilee potilaalla olevan jokin imukudossairaus, suurentunut imusolmuke mahdollisesti poistetaan pienestä viillosta paikallispuudutuksessa (imusolmukebiopsia). Imusolmuke tutkitaan mikroskoopissa, ja tällä tutkimuksella pystytään varmistamaan, onko kyseessä imukudossyöpä. Kokaiinin käyttö kasvattaa non-Hodgkin-lymfooman riskin yli kaksinkertaiseksi.http://www.usc.edu/hsc/info/pr/1vol3/334/cocaine.html Non- Hodgkin-lymfooma on ollut muun muassa jääkiekkoilija Saku Koivulla, mutta hän toipui siitä nopeasti ja palasi jäälle.HS: Myös Saku Koivu sairasti imusolmukesyövän ==Lähteet== *Veritaudit, Kustannus Oy Duodecim, 3. uudistettu painos 2007 *Ilmari Palvan VERITAUDIT 2005, Medivil oy, 2. uudistettu painos 2005 ===Viitteet=== ==Aiheesta muualla== * Tietoa Non-Hodgkinin lymfoomasta (lymfooma.fi) * Non-Hodgkin lymfooma, Kaikki syövästä Luokka:Lymfoomat Luokka:Seulonnan keskeiset artikkelit
Volomari Volotisen ensimmäinen vaimo ja muuta vanhaa tavaraa

Volomari Volotisen ensimmäinen vaimo ja muuta vanhaa tavaraa on Arto Paasilinnan vuonna 1994 kirjoittama humoristinen kirja, jonka on julkaissut WSOY. Teos on julkaistu myös Kauko Helovirran lukemana äänikirjana. Kirja kertoo Volomari Volotisesta, jonka harrastuksena on vanhojen esineiden keräily. Kirjan aikana hän onnistuu saamaan itselleen muun muassa Mannerheimin tekohampaat, Leninin karvahatun ja kaksikymmentä vuotta itseään vanhemman vaimon. Luokka: Vuoden 1994 kirjat Luokka: Arto Paasilinnan teokset
Vetykarbonaatti

Vetykarbonaatti eli bikarbonaatti, jonka kemiallinen kaava on HCO3−, on hiilihaposta (H2CO3) dissosioitunut anioni. Bikarbonaatti on muun muassa hiilidioksidin (CO2) tärkein kuljetusmuoto veressä. Bikarbonaatilla on tärkeä tehtävä pH:n puskuroinnissa. Bikarbonaatteihin kuuluvaa natriumbikarbonaattia eli ruokasoodaa käytetään myös ruoanlaitossa. == Vetykarbonaatteja == * ammoniumvetykarbonaatti eli ammoniumbikarbonaatti (CH5NO3 / NH4HCO3), CAS- numero 1066-33-7 * natriumvetykarbonaatti eli natriumbikarbonaatti eli ruokasooda (NaHCO3), CAS-numero 144-55-8 == Lähteet == * Luokka:Anionit
Tellushalli

Tellushalli on Pietarsaaressa sijaitseva urheiluhalli. Se on maapohjahalli ja siitä käytetään usein nimeä Pietarsaaren maapohjahalli Tellus. Halli on otettu käyttöön vuonna 1991. Se sijaitsee aivan Pietarsaaren keskuskentän ja urheilutalon vieressä. Hallissa pelataan pääasiassa jalkapalloa ja yleisurheillaan. Keväisin jalkapallon Ykkösessä pelaava pietarsaarelainen joukkue FF Jaro pelaa hallissa Liigacupin kotiottelunsa. Hallissa on 25 mm pitkä Dynagrass-kumirouhetekonurmi, joka on asennettu vuonna 2000. Hallissa valaistuksen teho on 450 luxia. Urheilutapahtumien lisäksi Tellushallissa järjestetään joitain näyttelyitä ja messuja. Siellä on pidetty esimerkiksi Kauppiasmessuja. Hallin kentän koko 100 m × 60 m. Kentällä on myös viisi juoksurataa ja mahdollisuus heitto- ja hyppylajeille. Tellushallin on suunnitellut kokkolalainen yritys Nordic Hall. Yritys on suunnitellut myös Järvenpään Areenan, joka romahti kevättalvella 2010. Myös Tellushallin rakennesuunnittelu epäonnistui, eikä hallin katto kestänyt lumikuormaa kuin kymmenesosan suunnitellusta. Pietarsaaren kaupunki oli joutunut sulkemaan hallin jo syyskuun lopussa 2003 sortumisvaaran takia. Pietarsaaren tekninen johtaja Heimo Toiviainen totesikin hallin pysyneen pystyssä vain hyvällä onnella. Myös keväällä 2010 halli jouduttiin asettamaan käyttökieltoon. Pietarsaari päätti syksyllä 2010 peruskorjata hallin katon. Kun määräysten mukaan katon pitäisi kestää lumikuormaa 140 kilogrammaa neliömetriä kohti, ei Tellushallin katto kestä remontin jälkeenkään kuin 40 kilogrammaa/m2. Remontti valmistui loppuvuonna 2010. ==Lähteet== Luokka:Pietarsaaren urheilupaikat Luokka:Suomen urheiluhallit Luokka:Suomen jalkapallohallit
Kynane

Kynane (, kuoli 323 eaa.) oli makedonialainen prinsessa. Hän oli Filippos II:n ja tämän illyrialaisen vaimon Audatan tytär. Aleksanteri Suuri oli Kynanen velipuoli. Kynane oli tunnettu taidoistaan sodankäynnin saralla. Polyainoksen mukaan Kynane johti armeijoita ja tappoi jopa illyrialaisen kuningattaren Kaerian kaksintaistelussa. Filippos valitsi Kynanelle mieheksi Amyntas IV:n, joka oli Filippoksen veljen Perdikkas III:n poika ja jonka Filippos oli syrjäyttänyt päästäkseen itse kuninkaaksi. Amyntaan ja Kynanen ainoa lapsi oli Eurydike. Kynane opetti itse Eurydikeä sodankäynnin taidoissa. Kun Aleksanteri Suuri kuoli, päätti Kynane että Eurydikestä tulisi uuden kuninkaan – hänen oman velipuolensa Filippos III Arridaioksen – vaimo. Kynane matkusti Eurydiken kanssa Makedoniasta Aasiaan. Diadokit lähettivät Alketaksen murhaamaan tämän ja näin kävikin.Polyaenus 8.60 ==Lähteet== Luokka:Antiikin kreikkalaiset
Alholman ratapiha

Alholman ratapiha (, ) on Suomen rataverkon liikennepaikka Pietarsaaren Leppäluodossa. Liikennepaikka sijaitsee Pietarsaaren satamassa paperitehtaan luona. Ratapihan eteläistä osaa hallinnoi Väylävirasto, mutta Pormestarinsaareen johtava kiskotus on Pietarsaaren kaupungin hallinnassa. Liikennepaikalla on ainoastaan tavaraliikennettä. Luokka:Pietarsaaren liikenne Luokka:Pietarsaaren rakennukset ja rakennelmat Luokka:Pohjanmaan rautatieliikennepaikat
Pietarsaaren rautatieasema

Pietarsaaren rautatieasema (, ) on rautatieasema Pietarsaaren kaupungissa Suomen rataverkkoon kuuluvalla rataosalla . Liikennepaikka sijaitsee noin neljäntoista kilometrin päässä Pännäisten rautatieasemalta, jossa rataosuudesta haarautuu sivurata Pietarsaareen ja edelleen paperitehtaille. Nykyisin asemalla on vain tavaraliikennettä. Museovirasto on luokitellut Pietarsaaren asema-alueen valtakunnallisesti merkittäväksi rakennetuksi kulttuuriympäristöksi. Asema avattiin 1. marraskuuta 1887, mutta ensimmäinen juna kulki jo saman vuoden kesäkuussa. Pietarsaareen rakennettiin Oulun radan IV luokan tyyppipiirustuksen nro 2 mukainen asemarakennus, joka valmistui 1887. Rakennusta laajennettiin 1928. Pietarsaareen rakennettiin myös puinen kaksipaikkainen veturitalli, jota on myöhemmin laajennettu tiilisellä yksipaikkaisella osalla. Asemalta johti raide Strengbergin tupakkatehtaalle. Henkilöliikenne Pietarsaareen lakkautettiin varsinaisesti vuonna 1956, mutta sinne oli makuuvaunuyhteys Pohjanmaan radan yöjunasta aina vuoteen 1974 saakka. Uudempi asemarakennus laajempine tavaratiloineen valmistui vanhan eteläpuolelle vuonna 1960. Osa uudesta rakennuksesta purettiin vuonna 2005 uuden linja-autoaseman tieltä. Pietarsaaren ratapihaan kuuluu pääraiteen lisäksi yksi kohtausraide ja yksi pistoraide. == Lähteet == == Aiheesta muualla == *vaunut.org: Kuva vanhemmasta asemarakennuksesta Luokka:Pietarsaaren liikenne Luokka:Pietarsaaren rakennukset ja rakennelmat Luokka:Pohjanmaan rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa
What I’ve Done

What I’ve Done on Linkin Park -yhtyeen kolmannen studioalbumin, Minutes to Midnightin debyyttisingle. Kappale debytoi radiossa 1. huhtikuuta 2007, julkaistiin digitaalisena seuraavana päivänä ja myöhemmin samalla viikolla se esitettiin ensimmäisen kerran myös MTV:ssä. CD-single tuli markkinoille 30. huhtikuuta. What I’ve Done nousi Billboard Hot 100 -listan seitsemännelle sijalle vain päiviä julkaisun jälkeen, mikä on Linkin Parkin paras sijoitus kyseisellä listalla. Kappale toimi myös yhtyeen vuosittaisen Projekt Revolution -kiertueen tunnuksena vuonna 2007. Kappale soi myös vuonna 2007 ilmestyneen Transformers-elokuvan lopussa ja mainoksessa. Luokka:Linkin Parkin kappaleet Luokka:Vuoden 2007 kappaleet
Tunnuslaji

Tunnuslaji on kasvilaji, jonka perusteella määritellään metsätyyppioppiin liittyvin perustein metsän tai suon kasvupaikkatyyppi. Tunnuslajia kutsutaan myös luonnehtijalajiksi tai metsätyyppien nimikkolajiksi. Metsät on luokiteltu A. K. Cajanderin tutkimuksiin perustuen kuivimmista ja karuimmista metsistä kosteimpiin ja maaperältään ravinteikkaimpiin metsiin ja näiden metsätyyppien tunnuslajit kasvien osalta ovat sen mukaisia, mitkä lajit sopeutuvat millaisiin kasvuolosuhteisiin. Kenttäkerroksen tunnuslajeja ovat muun muassa mustikka, puolukka ja kanerva. Koska samoja tunnuslajeja voi olla jopa kymmenen eri metsätyypin tunnuksena, tunnuslaji ei ole riittävä ehto metsän kasvupaikan määrittämiseksi, vaikka se on välttämätön ehto. Tätä varten määritystä täydennetään erotuslajilla, jota kutsutaan myös opaskasviksi. Metsissä, joissa on monenlaisia elinympäristöjä, kuten suolampia, järviä ja lahopuustoa, näille elinympäristöille tyypillisiä lajeja on monta ja myös tunnuslajeja on useita. Tällöin jonkin kasvupaikan tyypin määritystä varten tarvitaan erotuslajia. == Lähteet == Luokka:Metsätyyppioppi
God Only Knows

God Only Knows on yhdysvaltalaisen The Beach Boys -yhtyeen kappale vuodelta 1966. Kappaleen sävelsi ja tuotti Brian Wilson ja sanoitti Tony Asher. Säveltäjä-Brianin veli Carl Wilson laulaa kappaleen. ”God Only Knows” rikkoi popmusiikin standardit monessa mielessä. Sen sävellajirakenne on vaikeaselkoinen ja mutkikas, ja väliosan transponoitu sointukierto tuo entisestään lisää vaikeutta. Se oli yksi ensimmäisistä englanninkielisistä poplauluista, joiden nimessä käytetään sanaa Jumala. Vuonna 1966 tällainen rohkeus oli harvinaista ja Yhdysvaltain listalla single nousikin vain sijalle 39. (Britanniassa se nousi kuitenkin erinomaisesti toiselle sijalle). ”God Only Knows” oli teknisenä äänityksenä kunnianhimoinen, ja harppuineen, huiluineen ja barokkimaisine stemmoineen se toi popmusiikkiin uusia lauluharmonisia ja soitannallisia sävyjä, kuten myös koko isäntäalbumi Pet Sounds. Paul McCartney ja John Lennon ovat maininneet ottaneensa ”God Only Knowsista” mallia The Beatlesin kappaleeseen ”Here, There and Everywhere”. Myöhemmin Paul McCartney on sanonut ”God Only Knowsin” olevan paras kappale koko popmusiikin historiassa. Kappaleen on suomentanut Jyrki Lindström nimellä ”Taivas vain tietää”. ”Taivas vain tietää” -kappaleen ovat levyttäneet Jormas ja Tapani Kansa. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”God Only Knows” ylsi sijalle 17. == Lähteet == * === Viitteet === Luokka:The Beach Boysin kappaleet Luokka:Vuoden 1966 kappaleet
Erotuslaji

Erotuslaji, opaskasvi tai indikaattorilaji on kasvilaji, jonka perusteella tarkennetaan metsätyyppioppiin liittyvin perustein metsän tai suon kasvupaikkatyyppiä riippuen siitä, mihin on päädytty tunnuslajin perusteella. Tunnuslaji taas puuttuu toisesta kasvillisuustyypistä. Kussakin kasvupaikkatyypissä esiintyvät lajit ovat sellaisia, millaiset lajit ovat pystyneet leviämään alueelle, millaiset lajit sopeutuvat kasvupaikan olosuhteisiin ja millaiset lajit kestävät lajien välistä kilpailua. Kasvupaikan olosuhteisiin sopeutuminen riippuu kasvin elintoimintojen fysiologiasta ja siitä, miten kasvin fysiologiset ominaisuudet sopeutuvat ympäristön fysikaalisiin ja kemiallisiin olosuhteisiin. Kenttäkerroksen tunnuslajeja ovat muun muassa käenkaali. Jos mustikkaa kasvavassa metsässä on lisäksi vielä huomattavissa määrin käenkaalia, voi kysymys olla käenkaali- mustikkatyyppiin kuuluvasta metsästä. Suotyyppejä määriteltäessä käyttämällä puulajeja erotuslajeina suotyypit saadaan luokiteltua siten, että voidaan erottaa avosuot rämeistä ja korvista sekä voidaan erottaa varsinaiset suot vähäturpeisista suoalueista. == Lähteet == == Aiheesta muualla == * * Luokka:Metsätyyppioppi
Chase the Dragon

Chase the Dragon on Magnumin vuonna 1982 Jet Recordsin kautta julkaistu kolmas studioalbumi. Se nauhoitettiin vuonna 1980, mutta julkaistiin viivästyksien vuoksi vasta kaksi vuotta myöhemmin. Albumi ylsi Britannian albumilistalla sijalle 17. Levyn kansikuva on tunnetun fantasiakuvittaja Rodney Matthewsin käsialaa. ==Kappaleet== Kaikki kappaleet on säveltänyt ja sanoittanut Tony Clarkin. #"Soldier of the Line" – 4:16 #"On the Edge of the World" – 4:22 #"The Spirit" – 4:17 #"Sacred Hour" – 5:35 #"Walking the Straight Line" – 4:53 #"We All Play the Game" – 4:07 #"The Teacher" – 3:21 #"The Lights Burned Out" – 4:32 Vuonna 2005 julkaistun laajennetun version sisältämät kappaleet: #"Back to Earth" [A-Side] – 3:39 #"Hold Back Your Love" [A-Side] – 3:22 #"Soldier of the Line" [Live] – 3:51 #"Sacred Hour" [Live] – 5:45 #"Long Days Black Nights" [B-Side] – 3:11 #"Lights Burned Out" [Original Version] – 4:06 #"The Spirit" [Live] – 4:35 #"Soldier of the Line" [Acoustic Version] – 3:56 ==Kokoonpano== *Tony Clarkin – kitara *Bob Catley – laulu *Wally Lowe – basso *Mark Stanway – kosketinsoittimet *Kex Gorin – rummut ==Aiheesta muualla== * Chase the Dragon: Expanded Edition – Sanctuary Recordsin albumia käsittelevä sivusto luokka:Vuoden 1982 albumit Luokka:Magnumin albumit
Madejski Stadium

Madejski Stadium on jalkapallostadion Readingissa, Englannissa. Se toimii Reading Football Clubin kotistadionina. Stadion avattiin 22. elokuuta 1998 Readingin ja Luton Townin välisellä ottelulla, ja kotijoukkueen Grant Brebner sai kunnian olla stadionin ensimmäinen maalintekijä. "The Mad Stadilla" pelataan myös rugbyjoukkue London Irishin otteluita ja se toimii myös Readingin puolimaratonin maalina. 24 161 -paikkaisella stadionilla järjestetään myös musiikkitapahtumia. Stadionilla ovat esiintyneet muun muassa Red Hot Chili Peppers, Craig David, Elton John ja Girls Aloud. Stadion on nimetty Reading FC:n puheenjohtajan John Madejskin mukaan. == Aiheesta muualla == *Tietoa stadionista Reading FC:n sivustolla Luokka:Englannin jalkapallostadionit Luokka:Englannin rugby Luokka:Berkshiren rakennukset ja rakennelmat Luokka:Berkshiren urheilu Luokka:Reading
Hyvinkään rautatieasema (HKR)

Hyvinkään rautatieasema (lyh. Hkää, VR:n käyttämä lyhenne Hy) oli kapearaiteisen Hyvinkään–Karkkilan rautatien rautatieasema Hyvinkään kaupungissa, valtion rataverkolla sijaitsevan Hyvinkään rautatieaseman välittömässä läheisyydessä. Liikennepaikalla oli asemarakennuksena lipunmyyntitoimisto ja sen yhteydessä matkatavarasuoja. Hyvinkään–Karkkilan rautatien aseman ratapiha käsitti ainoastaan yhden raiteen, eikä siellä ollut lainkaan sivuraiteita. Liikenteenhoidollisesti tämä edellytti aina sitä, että Karkkilaan lähtevä juna oli peräytettävä Rauhalan ratapihalta asemalaiturin viereen. Henkilövaunuja myös säilytettiin asemarakennuksen edessä. == Lähteet == Rautatieasema (HKR) Luokka:Uudenmaan lakkautetut rautatieliikennepaikat Luokka:Suomen entiset rakennukset ja rakennelmat
Hautakivi

Hautakivi on haudalle pystytetty muistomerkki. Tavallisesti hautakiveen kaiverretaan vainajan nimi, syntymä- ja kuolinaika, mutta menneinä aikoina hautakiviin lisättiin usein myös ammattinimike. Hautakivi voidaan valita hautakiviliikkeen valmiista valikoimista, mutta hautakivi voidaan nykyään valmistaa myös täysin omaisten toiveiden mukaan. == Tunnuksia hautakivissä == Hautakiveen voidaan kirjoittaa myös jokin muistolause tai liittää jokin kuva. Suomessa yleisin tunnus on risti tai muu kristilliseen ylösnousemususkoon liittyvä vertauskuva, kuten aurinko, kasvi, lintu tai enkeli. Tunnus voi kuvata myös haudatun henkilön elämänkäsitystä (kuten vapaa-ajattelijoiden liekkimalja), ammattia (kuten soitin, nuottiavain) tai harrastusta (kuten purjevene). Suomessa myös sodassa palvelleiden hautakiviin on usein liitetty veteraanijärjestön tunnus. Suomessa yleinen hautakivien materiaali on graniitti. Esimerkiksi Puolassa ja Liettuassa suositaan Suomessakin louhittavaa mustakiveä. Nykyään on saatavilla myös lasisia hautamuistomerkkejä. === Yleisiä hautakivien tunnuksia === * Kasviaihe kuvaa elämän kiertokulkua. * Tähkä ja korjattu vilja kertovat elämässä tehdystä työstä ja kuolemaan valmistautumisesta. Tähkä liitetään myös maanviljelijän ammattiin. * Kukkien hauraus ja lyhytaikaisuus samaistavat kukat elämän katoavaisuuteen. * Veteraanitunnukset * Uskonnolliset tunnukset Hautakiven voi suunnitella myös itse.http://www.marmai.fi/uutiset/article506046.ece?service=mobile Ulkomailla hautakiviin saatetaan myös maalata tai kaivertaa vainajan muotokuva. == Katso myös == * Hautakivisuunnittelija == Lähteet == == Kirjallisuutta == * == Aiheesta muualla == * Hautamuistomerkit . Kiviteollisuusliitto. * Holopainen, Heini: Muistamisen muutos on ollut iso: ennen suurmies sai monumentin, nyt läheisen hautaa koristavat valokuvatkin. Yle uutiset 16.4.2017. Luokka:Haudat ja hautamuistomerkit
Neumünster

Neumünster on kaupunki Schleswig-Holsteinin osavaltion keskiosassa, Saksassa. Se on niin kutsuttu piiritön kaupunki (kreisfreie Stadt), eli kaupunki, joka ei kuulu mihinkään piirikuntaan. Se sijaitsee noin 30 kilometriä etelään Kielistä ja noin 70 kilometrin päässä Hampurin suurkaupungista. Neumünster sai kaupunginoikeudet vuonna 1870. Neumünsterin asukasluku vuoden 2008 lopussa oli 77 100.Schleswig-Holstein Citypopulation Pinta-alaltaan kaupunki on 71,63 neliökilometrin suuruinen, ja asukastiheys on 1091 as./km². Kaupunki on jaettu yhdeksään kaupunginosaan. Asukasluvultaan niistä suurin on Stadtmitte noin 20 000 asukkaallaan. Kaupungin nähtävyyksiin lukeutuu muun muassa klassistinen Vicelinkirche (1834, C.F. Hansen), uusgoottilainen raatihuone vuodelta 1900, eläinpuisto Tierpark Neumünster sekä tekstiilimuseo Tuch + Technik. Lisäksi kaupunki jakaa Hans Falladan mukaan nimettyä kirjallisuuspalkintoa. == Ystävyyskaupungit == * Gravesham (Yhdistynyt kuningaskunta), vuodesta 1980 * Koszalin (Puola), vuodesta 1990 * Parchim (Saksa), vuodesta 1990 * Giżycko (Puola), vuodesta 2000 == Lähteet == == Aiheesta muualla == Luokka:Saksan kaupungit Luokka:Schleswig-Holsteinin kunnat
Checkpoint

Checkpoint on Sailor-yhtyeen neljäs studioalbumi ja se julkaistiin elokuussa 1977. Kohtalaisesti menestyneen The Third Step -albumin jälkeen Pickett piti virallisesti sävellysvapaata, eikä osallistunut albumin tekemiseen. Mutta totuus tuli esille haastatteluissa, joissa Pickett myönsi, että musiikilliset erimielisyydet raastoivat yhtyettä. Yhteisesti oli sovittu vuonna 1974, että Kajanus tekee sävellykset ja sanoitukset albumeille. Marsh ja Serpell olivat sen aina hyväksyneet, mutta myöhemmin Pickett halusi myös tuoda omia sävellyksiä tuleville levyille.<ref name="multiple>Sailor Club Homepage Johnstonin ja Becherin omat suosikit albumilta olivat Checkpoint Charlie ja Down By the Docks, joita pitivät potentiaalisina hitteinä. Ruotsissa albumi oli korkeimmillaan #48 ja Norjassa menestyi paremmin ollen #16. Länsi-Saksassa single Down By the Docks oli #24. Henry Marsh hoitaa vokalistiosuuden Put Your Mouth Where the Money Is kappaleessa, jonka Marsh ja Serpell olivat yhteisesti säveltäneet ja sanoittaneet, kuten myös instrumentaalikappaleen Istanbul 6.25. Tuottajina olivat Bruce Johnston ja Curt Becher. Albumi on julkaistu LP-levynä ja c-kasettina (EPC 82256). ==Sailor-yhtye== * Grant Serpell: rummut, lyömäsoittimet, laulu. * Henry Marsh: Nickelodeon, harmonikka, basso- syntetisaattori, akustinen kitara, laulu. * Georg Kajanus: vokalisti, akustinen kitara, charango, syntetisaattori. ==Albumin sovitukset== * Thor Baldursson: Down By the Docks ja Nothing Has Changed (Jousisoittimet). ==Albumin kappaleet== ===A-puoli=== *1. Stay With Me Now (3:03) *2. Romance (4:15) *3. Keep Off the Street At Night (2:50) *4. Checkpoint Charlie (5:30) *5. Joe's Pianola (2:33) ===B-puoli=== *1. Down By the Docks (5:38) *2. Put Your Mouth Where the Money Is (2:45) *3. My Girl (She Knows What to Do) (3:10) *4. Istanbul 6.25 (3:24) *5. Nothing Has Changed (4:36) ==7" Singlet== *Down By the Docks / Put Your Mouth Where the Money Is: (Länsi-Saksa, Alankomaat, Jugoslavia, Italia, Kanada). *Down By the Docks / Down By the Docks: (Turkki, Uusi-Seelanti, Alankomaat). *Romance / Istanbul 6.25: (Länsi-Saksa, Englanti, Alankomaat). *Down By the Docks: (Etelä-Afrikka) - 12" EP *Down By the Docks (Part1) / Down By the Docks (Part2): (Uusi-Seelanti). ==Albumin tiedot== *Tuottaja: Bruce Johnston. *Tuotanto: Bruce Johnston ja Curt Becher. *Äänittäjä: Curt Becher ja Steve Levine. *Masterointi: Tim Young ja Allen Landau. *Albumin pääsuunnittelija: Roslav Szaybo (CBS Records). *Albumin suunnittelu: R.Szaybo ja J.Guttner. *Valokuvat: Brian Cooke. *Äänitetty CBS studiolla Lontoossa. *Kappaleiden julkaisuoikeudet: Chappell - Morris Ltd. 1977. ==Lähteet== Luokka: Vuoden 1977 albumit Luokka:Sailorin albumit
Kowloon-Canton Railway

Kowloon-Canton Railway (KCR; ) oli rautatieverkko Hongkongissa. Verkon ensimmäinen rataosa avattiin 1910, jolloin junia vetivät höyryveturit. 1980-luvulla KCR:n rautatieverkkoa täydennettiin pikaraitiotielinjoilla luoteisissa territorioissa. KCR:n verkosto käsitti lopuksi 32 rautatieasemaa ja 68 pikaraitiotieasemaa. Verkostoa liikennöi ja ylläpiti Hongkongin hallinnon täysin omistama Kowloon-Canton Railway Corporation (KCRC). Vuonna 2007 KCR:n verkosto yhdistettiin Hongkongin metroon. Kokonaisuutta kutsutaan samalla nimellä kuin metroa aiemmin (Mass Transit Railway, lyh. MTR). Vuonna 2006 KCR:n verkostossa Hongkongissa (pois lukien kaukoliikenne) kulki 544 miljoonaa matkustajaa. ==Lähteet== ==Aiheesta muualla== * Kowloon-Canton Railway Corporationin kotisivut *
Lomana LuaLua

Lomana Trésor LuaLua (s. 28. joulukuuta 1980 Kinshasa, Zaire) on jalkapalloilija Kongon demokraattisesta tasavallasta, joka edustaa Englannin mestaruussarjassa pelaavaa Blackpoolia. Hän on pelipaikaltaan hyökkääjä. Kongon demokraattisen tasavallan jalkapallomaajoukkuetta LuaLua on edustanut 28 kertaa. Hän toimi vuoden 2004 Afrikan-mestaruuskilpailuissa maansa kapteenina. LuaLuan veli Kazenga ja serkut Trésor Kandol ja Yannick Bolasie ovat myös jalkapalloilijoita. Luokka:Kinshasankongolaiset jalkapalloilijat Luokka:Vuonna 1980 syntyneet Luokka:Elävät henkilöt
Paratiisi (kappale)

Paratiisi on Rauli Badding Somerjoen sävellys ja sanat siihen on tehnyt Somerjoki yhdessä Arja Tiaisen kanssa. Kappale on Teoston raporttien mukaan ollut useana vuonna Suomen soitetuin kappale niin elävässä musiikissa kuin mediasoitossakin.Teoston uutinen 11.7.2007 Teoston uutinen: Esitetyimmät vuonna 2013 Antero Jakoilalla oli iso rooli siihen, että kappaleesta muodostui sellainen kuin se on. Jani Uhlenius vaikutti myös kappaleen muotoon. Arja Tiainen teki kaksi säkeistöä, joita Somerjoki täydensi. Kitarasoolon kappaleeseen soittaa Jukka Tolonen. Somerjoen levytys kappaleesta on vuodelta 1973. Hän kertoi dokumentissa Lähikuvassa Rauli Badding Somerjoki miettineensä kahden kuukauden ajan toisen säkeistön sanoja.Lähikuvassa Rauli Badding Somerjoki, ohjaus Peter von Bagh vuodelta 1981 Kappale julkaistiin myös ”Mä jäin kii” -singlen B-puolella.Discogs: Rauli Badding Somerjoki – Mä jäin kii / Paratiisi Sittemmin kappaleen ovat Suomessa levyttäneet myös Esko Rahkonen (1975), Veijo Tapio (1978), Helvi Wathen (1984), Janne Koivunen (1991), Jarmo Hannula (1999), Sakari Kuosmanen (1999), Ville Valo (1999), Mikko Alatalo (2000), Larharyhmä (2000), The Steelers (2000), Matti ja Teppo (2002), Tomi Metsäketo (2006), Jani Wickholm (2008), Paula Koivuniemi (2009) sekä Agents & Vesa Haaja (2012). Näistä Kuosmasen ja Valon versiot lienevät tunnetuimpia. Ruotsissa kappaleen on levyttänyt Bo Kaspers Orkester vuonna 2006 nimellä "Paradiset" albumilla Hund (käännös Bo Sundström). Krista Siegfrids on laulanut Paradiset-version uudelleen Ikean mainosta varten (2016). Helsingin Sanomat pyysi kevään 2009 juttusarjassa lukijoita nimeämään oman ”onnen laulunsa”, ja yli 800 ehdotetun kappaleen joukosta ”Paratiisi” tuli äänestyksessä viidenneksi. ==Lähteet== * ===Viitteet=== ==Aiheesta muualla== * Viola – Suomen kansallisdiskografia. * Ylen Elävä arkisto: Lähikuvassa Rauli Badding Somerjoki * Ylen Elävä arkisto: Ville Valo ja Agents, Paratiisi Luokka:Vuoden 1973 kappaleet Luokka:Rauli Badding Somerjoen kappaleet